[{"text_idx": "#000004", "text": "Kliimasoojenemine saatis meile 14. jaanuaril kro\u0303beda talveilma ja koheva lumevaiba, aga Tartu ajaloo austajad ei lasknud end sellest heidutada. Koroonapiirangud ei lubanud toime panna tavapa\u0308rast rahvarohket kogunemist, aga maskid ning kaks pluss kahe reegli ja\u0308rgimine ei seganud Tartus Ta\u0308htvere pargis va\u0308a\u0308rika ma\u0308lestusu\u0308rituse korraldamist."}, {"text_idx": "#000005", "text": "Jutt on Tartu vabastamisest 102 aastat tagasi punakaartlaste hirmuvalitsusest. Ja\u0308i mulje, et osaliste arv ei ja\u0308a\u0308nud varasematele eriti alla. Vabastajate ma\u0308lestussambale to\u0303id pa\u0308rgi, lilli ja ku\u0308u\u0308nlaid ning u\u0308tlesid pa\u0308evakohaseid so\u0303nu linnavalitsuse esindajad, kaitseliitlased, pitkapoisid, vabadusvo\u0303itlejad, u\u0308lio\u0303pilased, ekrelased, isamaalased, mementolased jt. Paljude lippude ko\u0303rval lehvisid Tartu Rahu Po\u0303listamise seltsi liikmete ka\u0308tes Petseri- ja Ingerimaa lipud. Ta\u0308nu Memento u\u0308hingu, Tartu Rahu Po\u0303listamise Seltsi jt. varasemate aastate tegevusele ei unustanud tartlased seda ta\u0308htpa\u0308eva. Ta\u0308nuso\u0303nad selle traditsiooni hoidjatele, eesotsas va\u0308simatutele veteranvabadusvo\u0303itlejatele Enn Tartole ja Osvald Saskole."}, {"text_idx": "#000007", "text": "Meile pajatati pool sajandit muinasjutte to\u0308o\u0308liste ja talupoegade paradiisist, mida taheti sajand tagasi Eestis ehitada, aga kodanlikud natsionalistid koos va\u0308lismaa palgaso\u0303duritega nurjasid selle. Valel on lu\u0308hikesed jalad, aga kui seda toetab kuuendik maailmast, elab see rahulikult pikkadel jalgadel edasi. To\u0308o\u0308lised on need, kes la\u0308hevad hommikul vabrikusse ametisse ja peaksid va\u0308hemalt mo\u0303ttes ta\u0308nama neid, kes suudavad tootmist pu\u0308sti hoida. Kust tuleb tooraine, kes korraldab transpordi ja kes ostab kauba, to\u0308o\u0308line ei pea selle pa\u0308rast muretsema. Kui u\u0308ldse, siis liiga pika to\u0308o\u0308pa\u0308eva puhul, aga selle lu\u0308hendamist annab rahumeelselt no\u0303uda. Talupoeg kasvatab loomi ja harib po\u0303ldu. Tema to\u0308o\u0308saadustel on igavene turg ja nii elu kulgebki. Kes olid aga need, kes to\u0308o\u0308liste ja talupoegade sildiga end varjates Narva Kommuuni nimel naaberriigi Punaarmee ta\u0308a\u0308kide toel maailma revolutsiooni arvasid teostavat? Need olid haritud kutselised mo\u0303rtsukad, kes tapsid nende elu seganud inimesi la\u0308htudes nende elukutsest ja seisusest. Uue maailmakorra vundament taheti aastavahetusel 1918-1919 korraldatud veresaunades Narvas, Rakveres, Tartus ja Vo\u0303rus ehitada sadade hukatud inimeste luudele. Teame paljude ohvrite nimesid ja ra\u0308a\u0308gime neist austuse ja kaastundega. Vaja on ko\u0303nelda ka neist, kelle ka\u0308ed olid verised ja kelle mo\u0303ttekaaslaste o\u0303rna hingeelu sa\u0308a\u0308stes kiputakse targu sellest vaikima. Ei ole nii, et ajaloos on ainult ohvrid, aga su\u0308u\u0308dlasi pole. To\u0303si. Paljud roimarid langesid ise neid la\u0308hetanud riigis punase terrori ka\u0308igus. Sedakorda moodustas kuriteo koosseisu aga rahvuslik kuuluvus. Ehk nad ku\u0308ll enamasti rehabiliteeriti, ei saa neilt keegi vo\u0303tta vastutust Eestis toimepandud vereto\u0308o\u0308 eest."}, {"text_idx": "#000008", "text": "Kummardus vabastajatele, kelle surmapo\u0303lgus ja ohvrimeelsus vo\u0303imaldas o\u0303iglases va\u0308lkso\u0303jas purustada masendavas arvulises ja relvastuslikus u\u0308lekaalus olnud punase agressori Tartust ning meie riigist va\u0308lja kihutada."}]